КОМИ РЕСПУБЛИКАСА ЮРАЛЫСЬЛÖН ИНДÖД

**Коми Республикаса государственнöй гражданскöй служащöйяслысь реестр нуöдан пöрадок йылысь**

«Россия Федерацияса государственнöй службалöн система йылысь», «Россия Федерацияса государственнöй гражданскöй служба йылысь» федеральнöй оланпасъяс, «Коми Республикаса государственнöй гражданскöй службалöн öткымын юалöм йылысь» Коми Республикаса Оланпас серти шуа:

1. Вынсьöдны Коми Республикаса государственнöй гражданскöй служащöйяслысь реестр нуöдан пöрадок (водзö – Пöрадок) содтöдын индöм серти.

2. Индыны, мый Коми Республикаса государственнöй гражданскöй служащöйяслысь реестр кутысьнас лоö Коми Республикаса государственнöй гражданскöй службаöн веськöдланiн (водзö – Веськöдланiн).

3. Коми Республикаса государственнöй органъяслы 2010 вося сора тöлысь 1 лунöдз мöдöдны Веськöдланiнö 2010 вося сора тöлысь 1 лун вылö Коми Республикаса государственнöй органъясын государственнöй гражданскöй служащöйяс йылысь юöръяс (водзö – гражданскöй служащöйяс йылысь юöръяс) Пöрадокса 6 пункт серти.

Гражданскöй служащöйяс йылысь юöръясын вежсьöмъяс йылысь юöрсö, мый индöма Пöрадокса 8 пунктöн, мöдöдавны Веськöдланiнö 2010 вося сора тöлыссянь заводитöмöн.

4. Тайö Индöдыс вынсялö сiйöс кырымалан лунсянь.

Коми Республикаса Юралысь В.Гайзер

Сыктывкар

2010 вося лöддза-номъя тöлысь 24 лун

88 №

ВЫНСЬÖДÖМА

Коми Республикаса Юралысьлöн

2010 во лöддза-номъя тöлысь 24 лунся 88 №-а Индöдöн

(содтöд)

Коми Республикаса государственнöй гражданскöй служащöйяслысь реестр нуöдан

**ПÖРАДОК**

1. Тайö Пöрадоксö лöсьöдöма «Россия Федерацияса государственнöй службалöн система йылысь», «Россия Федерацияса государственнöй гражданскöй служба йылысь» федеральнöй оланпасъяс, «Коми Республикаса государственнöй гражданскöй службалöн öткымын юалöм йылысь» Коми Республикаса Оланпас серти да сiйö индö Коми Республикаса государственнöй гражданскöй служащöйяслысь реестр лöсьöдан да нуöдан правилöяс (водзö – Реестр) Коми Республикаса государственнöй гражданскöй служащöйясöн (водзö – гражданскöй служащöйяс) Коми Республикаса государственнöй гражданскöй службаын (водзö – гражданскöй служба) уджалöм йылысь учёт нуöдöм да öтувъя даннöйяс база лöсьöдöм могысь.

2. Реестрсö нуöдö Коми Республикаса государственнöй гражданскöй службаöн веськöдланiн электроннöя тайö Пöрадок дорö 1 содтöдын индöм форма серти санкционируйттöм пырöмысь да копируйтöмысь видзöмöн.

3. Реестрö пыртöм юöръясыс лыддьыссьöны гуся юöръясöн, а сэк, кор индöма федеральнöй оланпасъясöн да Россия Федерацияса мукöд нормативнöй правовöй актöн, – государственнöй гусятор кутысь юöръясöн.

4. Реестрсö лöсьöдöны Коми Республикаса государственнöй органъясын государственнöй гражданскöй служащöйяс йылысь тöдмöгъяс подув вылын (водзö – Гражданскöй служащöйяс йылысь тöдмöгъяс).

5. Гражданскöй служащöйяс йылысь тöдмöгъяссö лöсьöдöны гражданскöй служащöйяслöн личнöй делöясысь даннöйяс подув вылын.

6. Коми Республикаса государственнöй органъяс Гражданскöй служащöйяс йылысь тöдмöгъяссö лöсьöдöны тайö Пöрадок дорö 1 содтöдын индöм форма серти санкционируйттöм пырöмысь да копируйтöмысь видзöмöн да мöдöдöны электроннöя Коми Республикаса государственнöй гражданскöй службаöн веськöдланiнö Реестр лöсьöдöм вылö.

7. Гражданскöй служащöй йылысь тöдмöгъясö гражданскöй служащöй йылысь юöр пыртöм вылö подувнас лоö сэтшöмтор, мый сiйöс индöны Коми Республикаса лöсялана государственнöй органын гражданскöй служба чинö.

Гражданскöй служащöй йылысь тöдмöгъясысь гражданскöй служащöй йылысь юöр киритöм вылö подувнас лоö сэтшöмтор, мый сыкöд дугöдöны служебнöй контракт «Россия Федерацияса государственнöй гражданскöй служба йылысь» Федеральнöй оланпаслöн 6 юрпасöн индöм подувъяс серти.

Гражданскöй служащöйяс йылысь тöдмöгъяссö сетöны став гражданскöй служащöй серти, сы лыдын Коми Республикалöн лöсялана государственнöй органса мутас органъясын гражданскöй служба чинын уджалысьяс серти, кодъяс нöбасьöм да кага чужтöм кузя, кага быдтöм кузя отпускынöсь, сьöмöн мынтысьтöг, а сiдзжö гражданскöй служащöйяс серти, кодъяскöд недыр кад вылö дугöдöма служебнöй контракт.

8. Гражданскöй служащöйяс йылысь тöдмöгъясын вежсьöмъяс йылысь юöрсö (öнiя тöлысьлöн бöръя лун вылö) мöдöдöны электроннöя Коми Республикаса государственнöй гражданскöй службаöн веськöдланiнö:

а) гражданскöй службаса чинö гражданскöй служащöйöс индiгöн – тайö Пöрадокса 1 содтöдын индöм форма серти;

б) Гражданскöй служащöйяс йылысь тöдмöгъясын мукöд вежсьöм пыртiгöн – тайö Пöрадокса 2 содтöдын индöм форма серти.

9. Реестрын пыртöм юöрнас вöдитчöны Коми Республикаын гражданскöй службалысь кадрöвöй состав анализируйтöм да кадрöвöй политика збыльмöдöм кузя вöзйöмъяс лöсьöдöм вылö.

10. Гражданскöй служащöйяс, кодъяслöн могъясö пырöны Реестр лöсьöдöм да нуöдöм, законодательство серти кывкутöны гражданскöй служащöйяслысь гуся тöдмöгъяс, персональнöй даннöйяс йöзöдöмысь, гражданскöй служащöйяс йылысь тöдмöгъяс кутысь электроннöй носительяс видзöм вöсна.

Коми Республикаса государственнöй гражданскöй

служащöйяслысь реестр нуöдан пöрадок дорö

1 СОДТÖД

Коми Республикаса государственнöй гражданскöй служащöйяслöн

**РЕЕСТР**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Д/в № | Ов, ним, вич | Чужан лун, тöлысь, во | Нывбаба либö мужичöй | Коми Республикаса государст-веннöй гражданскöй службаса чин реестр серти чин | Тэчас юкöдув | Чинö индан кадпас | Тöдöмлун | | | | |
| Уджсикас серти велöдчан тшупöд | Велöдчöм помалан кадпас | Велöдчан заведение | Уджсикас | Квали-фикация |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Уджсикас серти тöдöмлунъяс выльмöдöм | | | Квалификация кыпöдöм | | | Стажируйтчöм | | |
| Велöдан заведение | Велöдчöм помалан кадпас | Уджтас | Велöдан заведение | Велöдчöм помалан кадпас | Уджтас | Велöдан заведение, государственнöй орган, организация | Стажируйтчöм помалан кадпас | Стажируйтчан уджтас |
| 13 | 14 | 15 | 16 | 17 | 18 | 19 | 20 | 21 |
|  |  |  |  |  |  |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Учёнöй степень | | Учёнöй звание | | Öтувъя уджалан стаж | Государственнöй службаын стаж | Аттестация йылысь даннöйяс | | Коми Республикаса государственнöй гражданскöй службаса класснöй чин | |
| Сетан кадпас | Учёнöй степень ним | Сетан кадпас | Учёнöй звание ним | Нуöдан кадпас | Комиссиялöн решение | Сетöм класснöй чин | Сетан кадпас |
| 22 | 23 | 24 | 25 | 26 | 27 | 28 | 29 | 30 | 31 |
|  |  |  |  |  |  |  |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Государственнöй наградаяс | | Ведомственнöй наградаяс | | Служебнöй контракт | | Государственнöй органса кадрöвöй резервö пыртöм йылысь даннöйяс | | Нöбасьöм да кага чужтöм кузя, кага быдтöм кузя отпускын лоöм йылысь пасйöд | Уджалысьлöн нöбасьöм да кага чужтöм кузя, кага быдтöм кузя отпускалан кадколастö чинын уджалöм йылысь пасйöд |
| Награда сетан кадпас | Награда сикас | Награда сетан кадпас | Награда сикас | Контракт кырымалан кадпас | Контрактлöн кадколаст | Кадрöвöй резервö пыртан кадпас | Чин, мый кузя пыртöма кадрöвöй резервö |
| 32 | 33 | 34 | 35 | 36 | 37 | 38 | 39 | 40 | 41 |
|  |  |  |  |  |  |  |  |  |  |

Коми Республикаса государственнöй гражданскöй

служащöйяслысь реестр нуöдан пöрадок дорö

2 СОДТÖД

Коми Республикаса государственнöй гражданскöй служащöйяс йылысь тöдмöгъяс вежсьöм йылысь

**ЮÖР**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Коми Республикаса государственнöй орган)

I. Гражданскöй служащöй йылысь юöр киритöм йылысь тöдмöгъяс

|  |  |  |
| --- | --- | --- |
| Ов, ним, вич | Коми Республикаса государственнöй гражданскöй службаса чин | Служебнöй контракт дугöдан кадпас |
| 1 | 2 | 3 |
|  |  |  |

II. Гражданскöй служащöй йылысь юöр вежöм

|  |  |  |
| --- | --- | --- |
| Ов, ним, вич | Коми Республикаса государственнöй гражданскöй службаса чин | Пыртöм вежсьöмъяс Гражданскöй служащöй йылысь тöдмöгъяс формалысь графа номер индöмöн |
| 1 | 2 | 3 |
|  |  |  |

Исакова 6 284 пас